Leonhard Blasius

Leonhard Blasius (også kalt Lennart, Leinert, mester Lineest; død 8. desember 1644 i Malmö) var en dansk byggmester som sannsynligvis var født i Holland. Han arbeidet i Christian IVs tjeneste på flere av kongens kjente byggverk. Blasius ble ansatt den 6. juli 1640 som overbyggmester etter avdøde Hans van Steenwinckel den yngre med en årlig lønn på 600 daler.

Blasius ledet etter all sannsynlighet oppføringen av Sankt Anna Rotunda og i 1641 startet han på utvidelsen av Holmens kirke.
Han tok også del i fullføringen av Trinitatis kirke. I 1644 ble han sendt til Malmø for å lede en utbedring av befestningen og døde der i desember.

Ettersom Christian IV i stor grad var sin egen arkitekt er det vanskelig å dokumentere Blasius' innsats.

Referanser 

Danske arkitekter
Dødsfall i 1644
Fødselsdato ukjent